**Szolgáltatási Keretszerződés**

**ajándékutalványokkal kapcsolatos szolgáltatásokra**

*mely létrejött egyrészről*

**Budapest Főváros VII. kerület Erzsébetváros Önkormányzata,** (**s**zékhelye: 1073 Budapest, Erzsébet krt. 6.; adószáma: 15735708-2-42, KSH statisztikai számjele: 15735708-8411-321-01; törzskönyvi azonosító száma: 735704), képviseli: **Niedermüller Péter polgármester,** mint megrendelő (a továbbiakban: **Megrendelő**),

*másrészről*

**SPAR Magyarország Kereskedelmi Korlátolt Felelősségű Társaság** (székhelye: 2060 Bicske, SPAR út 1.; cégjegyzék száma: Cg.07-09-009192; adószáma: 10485824-2-07; bankszámlaszám: 12001008-00118590-01000005) képviseli: Szalai Zsolt Attila ügyvezető mint vállalkozó (a továbbiakban: **Vállalkozó**)

együttesen: **Felek** *között alulírott helyen és időben az alábbi feltételek mellett:*

1. **Előzmények**
   1. Megrendelő, mint ajánlatkérő - az önkormányzati törvény (Mötv.) és a szociális tárgyú rendeletei szerinti szociális támogatási feladatai körében - a Budapest VII. kerületében élő, szociálisan rászorulók ajándékutalvánnyal való támogathatósága érdekében az Európai Unió Hivatalos Lapjában a TED-en 2024. október 29-én , 211/2024-656828-2024 számon megjelent ajánlati felhívással, ***„Ajándékutalványok beszerzése VII. ker-i lakosoknak”*** tárgyban a közbeszerzésekről szóló 2015. évi CXLIII. törvény (a továbbiakban: Kbt.) Második rész szerinti, Uniós, Nyílt eljárás típusú feltételes közbeszerzési eljárást indított. (EKR001937022024)

A vállalkozó, mint ajánlattevő az eljárásban a törvényes feltételeknek megfelelő érvényes ajánlatot nyújtott be, amely az ajánlati felhívás szerinti értékelési szempontok alapján a legjobb ár-érték arányt tartalmazó ajánlatként került kiválasztásra, és megrendelő a vállalkozót nevezte meg az eljárás nyerteseként.

A felek rögzítik, hogy a szerződést a Kbt. 131. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.

* 1. Lényeges fogalmak

**Ajándékutalvány:** Az általános forgalmi adóról szóló 2007. évi CXXVII. törvény (a továbbiakban: Áfa tv.) 259. § 24/A. pontja szerinti többcélú utalvány, ami egyben az Áfatv. 259. § 15. pontja szerinti pénzhelyettesítő fizetési eszköznek minősül az Áfatv. kommentárja szerint.

Az ajándékutalványnak alkalmasnak kell lennie legalább a következő tartalmú vásárlások mindegyikére: meleg étel, fogyasztásra nem kész élelmiszer, könyv, ruházat valamint papír és írószer.

Az ajándékutalvány érvényességi ideje, ameddig az elfogadó helyeken beváltható (levásárolható): 2027. december 31. napja.

**Elfogadóhely:** A Vállalkozó által a jelen szerződés szerint biztosított ajándékutalvány elfogadására köteles üzlet. Elfogadó helyek száma Budapest VII. kerületében: 6 db

**Felhasználó:** Az a Megrendelő által meghatározott, szociálisan rászoruló természetes személy, akinek a Megrendelő az elfogadóhelyeken felhasználható ajándékutalványt rendelkezésre bocsátja.

**Névérték:** Az ajándékutalványra feltöltött összeg, vagy a papíralapú ajándékutalványon feltűntetett összeg (20.000,- Ft/db), amely összeg ellenében a Felhasználó az elfogadóhelyeken terméket vásárolhat.

1. **A keretszerződés tárgya és időtartama**
   1. A szerződés tárgya ajándékutalvánnyal kapcsolatos szolgáltatások teljesítése a Megrendelőnek - az önkormányzati törvény (Mötv.) szerinti támogatási feladatai körében - az alábbiak szerint:

A Vállalkozó az ajándékutalvány, mint készpénz-helyettesítő fizetési eszköz biztosításához és felhasználásához szükséges szolgáltatásokat köteles nyújtani a Megrendelő számára. A Vállalkozó által teljesítendő szolgáltatások kiterjednek az ajándékutalványok kibocsátására, a Megrendelő által előzetesen kifizetett és megadott összegekkel való feltöltésekre, illetve a Megrendelő által előzetesen kifizetett és megadott összegű papíralapú ajándékutalványok készítésére, valamint az elfogadóhelyek biztosítására.

A Megrendelő által megadott összegekkel feltöltött ajándékutalványokat a szociálisan rászoruló felhasználóknak a Megrendelő adja át, ezért szükséges az ajándékutalványok Megrendelő részére történő rendelkezésre bocsátása.

* 1. A Szerződő Felek a Szerződés hatályba lépésétől 2025. december 31. napjáig tartó időtartamra kötik.

1. **Keretösszeg, díjazás és fizetési feltételek**
   1. Megrendelő a jelen keretszerződés alapján jogosult összesen 240.000.000,- Ft névértékű ajándékutalványt megrendelni vállalkozótól.

A Megrendelő jogosult bármilyen mértékű 20.000 Ft/db névértékű ajándékutalványra vonatkozó megrendelést leadni változatlan díjak mellett. Az egyes megrendeléseknek sem értékbeli, sem pedig mennyiségbeli alsó határa nincs.

A Megrendelő nem köteles az összesen 240.000.000,- Ft névértékű teljes ajándékutalvány kontingens kimerítésére.

* 1. Az ajándékutalványokkal kapcsolatos szolgáltatások szerződésszerű teljesítéséért a Megrendelő az alább díjakat köteles a Vállalkozó részére megfizetni:

3.2.1 **Az összesen 240.000.000,- Ft névértékű ajándékutalvány** kontingenssel kapcsolatos teljes vállalkozói díj 234.000.000,- Ft + Áfa, azaz kettőszázharmincnégymillió forint + Áfa.

Az előző bekezdésben meghatározott teljes vállalkozói díjból az összesen 240.000.000,- Ft névértékű ajándékutalvány kontingenssel kapcsolatos kezelési költség 0 Ft + Áfa, azaz nulla forint + Áfa. (*Vállalkozó ajánlata szerint*)

3.2.2 **Egy darab 20.000,- Ft, azaz húszezer forint névértékű ajándékutalvánnyal** kapcsolatos teljes vállalkozói díj 19.500,- Ft + Áfa, azaz tizenkilencezer-ötszáz forint + Áfa. *(A 3.2.1 pontban meghatározott teljes vállalkozói díj osztva 12000-rel)*

Az előző bekezdésben meghatározott teljes vállalkozói díjból az egy darab 20.000,- Ft, azaz húszezer forint névértékű ajándékutalvánnyal kapcsolatos kezelési költség 0 Ft + Áfa, azaz nulla forint + Áfa. *(A 3.2.1 pontban meghatározott teljes kezelési költség osztva 12000-rel)*

* 1. A Vállalkozó a 3.2. pont szerinti díjakon kívül semmilyen díjat, költséget nem érvényesíthet Megrendelővel szemben.
  2. A Megrendelő rendelkezésére bocsátott ajándékutalványokról számviteli bizonylatot, míg a kezelési költségről – adott esetben - számlát kell a Vállalkozónak kiállítania.
  3. A Vállalkozó a megrendelés kézhezvételét követő két munkanapon belül a feltöltendő összeg átutalásához, illetve megrendelt összegű papíralapú ajándékutalványok kibocsátásához bizonylati előzményt/díjbekérőt/előlegbekérőt küld a Megrendelő részére. A számviteli törvény szerinti számviteli bizonylatot a Vállalkozó a bizonylati előzmény/díjbekérő/előlegbekérő szerinti fizetés megtörténte után, legkésőbb az ajándékutalványok Megrendelő részér történő átadásáig állít ki.

Felek rögzítik, hogy a Vállalkozó által kibocsátott bizonylati előzmény/díjbekérő/előlegbekérő nem számla. A hatályos jogszabályok szerint az ajándékutalványok értékesítéséről nem készíthető számla, ugyanis nem került sor termékértékesítésre, illetve szolgáltatásnyújtásra. Ez majd akkor történik, amikor az ajándékutalvány birtokosa az ajándékutalvánnyal vásárol. Az áfatörvény 259. §. 15. pontja szerint az utalványok pénzhelyettesítő eszköznek minősülnek. A pénzhelyettesítő eszközök értéke nem ellenérték (9. § (2) bekezdése Q) pont), így azt nem terheli áfa. Az áfát az utalványok beváltásakor kell megfizetni. Mivel az ajándékutalvánnyal kapcsolatos szolgáltatások megrendelését áfafizetési kötelezettség nem terheli, ezért az ajándékutalványokért kapott ellenértéket nem kell számlázni, de hitelt érdemlő módon dokumentálni kell.

* 1. Amennyiben az adott Megrendeléssel kapcsolatban a Vállalkozó kezelési költséget számít fel, akkor a Vállalkozó a kezelési költségről számlát állít ki, mely számla alapján a Megrendelő az átvételt követő 30 naptári napon belül átutalással fizeti meg a Vállalkozó részére, a Kbt. 135. § (1), (5)-(6) bekezdése és a Ptk. 6:130. §-a szerint.

Ha a Megrendelő részéről kifogás merül fel a benyújtott számlával összefüggésben, úgy a Megrendelő köteles a kifogásolt számlát az átvételt követően haladéktalanul visszajuttatni a Vállalkozónak. Ebben az esetben a fizetési határidőt a hatályos jogszabályoknak és a Szerződés rendelkezéseinek megfelelő, korrigált számla Megrendelő általi kézhezvételétől kell számítani.

* 1. Az utalványokkal, mint készpénz-helyettesítő fizetési eszközökkel kapcsolatosan az adó-jogszabályok által előírt kötelezettségeket, így különösen járulékok megfizetését – a szociálisan rászoruló támogatott felhasználók helyett – a Megrendelő teljesíti.

1. **Vállalkozó kötelezettségei**
   1. AVállalkozó vállalja, hogy a jelen keretszerződés fennállása alatt a Megrendelő részére a Megrendelő által meghatározott darabszámú ajándékutalványt bocsát a Megrendelő rendelkezésére.
   2. A megrendeléseket a Megrendelő alábbi képviselője küldi meg a Vállalkozó következőkben meghatározott képviselőjének írásban. A megrendelés a Vállalkozó általi kézhezvétellel hatályosul.

Megrendelő képviselője:

Név: dr. Jávori Péter a Városüzemeltetési Iroda vezetője

Tel: +36 30 6822938

E-mail: [dr.javori.peter@erzsebetvaros.hu](mailto:dr.javori.peter@erzsebetvaros.hu)

Megrendelő képviselője:

Név: Tóth Milán Péter mb. irodavezető-helyettes

Telefon: 462-3276, +36 30 1574582;

Email: [toth.milan@erzsebetvaros.hu](mailto:toth.milan@erzsebetvaros.hu)

* 1. A Vállalkozó az e-mail-en kapott írásbeli megrendelés kézhezvételétől számítva maximum egy munkanapon belül azt e-mail-en írásban köteles visszaigazolni.
  2. A Vállalkozó az írásbeli megrendelést és a megrendeléssel összefüggésben kiadott előlegbekérő alapján történt kifizetés teljesítését követő 2 munkanapon belül adja át a Megrendelőnek. Az utalványok átadás-átvételének helye Megrendelő székhelye.
  3. **A Vállalkozó** vállalja, hogy a Budapest VII. kerületében lévő 6 darab üzletében biztosítja az ajándékutalványokbeváltását.
  4. Az ajándékutalványt nem névre szólóan kell kibocsátani, hanem mindenkori birtokosa által az ajándékutalvány az érvényességi idején belül mindenkori egyenlege erejéig használható Vállalkozó üzleteiben.
  5. Felek rögzítik, hogy az Utalványok mindenkori felhasználási feltételei a Vállalkozó honlapján elérhetők. Az elektronikus ajándékutalványkártya nem újratölthető, felhasználás után értéktelenné válik. Amennyiben az utalványkártyán lévő összeg kevesebb, mint a vásárlás értéke, a fennmaradó összeg egyszerűen kipótolható a szokásos egyéb fizetési eszközökkel.
  6. A Vállalkozó teljesítésének igazolására a Városüzemeltetési Iroda mindenkori vezetője jogosult.
  7. Az ajándékutalványok átadás-átvételének késedelmes teljesítése esetén a Vállalkozót késedelmi kötbérfizetési kötelezettség terheli. A kötbér alapja: a késedelmesen teljesített ajándékutalványok kezelési költséggel növelt névértéke (a megrendelés teljes nettó ellenértéke). A kötbér mértéke: az eredménytelenül eltelt teljesítési határidőt követő minden megkezdett naptári nap után a késedelmesen teljesített megrendelés teljes nettó ellenérték 1 %-a, de min. 100.000 Ft/nap). A késedelmi kötbérfizetés maximuma a késedelmesen teljesített megrendelés teljes nettó ellenértékének 10 %-a.
  8. A Szerződésnek a Vállalkozó érdekkörében felmerült lehetetlenülése, a teljesítés megtagadása, a 10 napot meghaladó vállalkozói késedelem, valamint továbbá, ha a Megrendelő a Vállalkozó szerződésszegő magatartása miatt azonnali hatállyal felmondja a Szerződést, a Vállalkozót meghiúsulási kötbérfizetési kötelezettség terheli.

A meghiúsulási kötbér mértéke az Vállalkozó által a szerződéses mennyiségből még nem teljesített ajándékutalványok teljes nettó ellenértékének a 30%-a, de minimum 2.000.000 Ft.

Ha a fenti „1.2 Lényeges fogalmak” című pontban meghatározott érvényességi időtartam végéig a Vállalkozó nem biztosítja a fenti 4.5 pontban megadott számú elfogadó helyen az ajándékutalványok elfogadhatóságát, akkor „meghiúsult elfogadó helyenként” 1.000.000,- Ft meghiúsulási kötbér fizetésére köteles.

1. **A Kbt. 136. § (1) és (2) bekezdése, valamint 143. § (2) és (3) bekezdés szerinti rendelkezések**
   1. Megrendelő kiköti, hogy

a) a Vállalkozó nem fizethet, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak;

b) A Vállalkozó a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.

* 1. A külföldi adóilletőségű Vállalkozó köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.
  2. A Megrendelő köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  3. A Megrendelő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon - ha

a) a Vállalkozó társaságában közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltételeknek.

c) a Vállalkozó társaságában közvetetten vagy közvetlenül a „TANÁCS (EU) 2022/576 RENDELETE (2022. április 8.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról” című rendeletben meghatározott személyek szereznek bármilyen mértékű tulajdoni hányadot.

1. **A megállapodás hatálya és módosítása**
   1. A jelen szerződés hatályba lépésének feltétele, hogy a Megrendelő Képviselőtestülete a 240.000.000,- Ft névértékű ajándékutalvánnyal kapcsolatos kötelezettségvállalást jóváhagyja. A Megrendelő írásban köteles Vállalkozót értesíteni a Megrendelő Képviselőtestülete általi jóváhagyás megtörténtéről és a szerződés hatályba léptetéséről.

Amennyiben a Megrendelő képviselőtestülete a 240.000.000,- Ft névértékű ajándékutalvánnyal kapcsolatos kötelezettségvállalást 2024. december 31-éig nem hagyja jóvá, úgy a jelen szerződés minden további indokolás és jognyilatkozat nélkül automatikusan megszűnik. Az említett okból történő megszűnéssel összefüggésben a felek semmilyen igénnyel nem élhetnek egymás irányában.

* 1. Szerződő Felek kijelentik, hogy tudomással bírnak arról, hogy a Szerződés módosítására kizárólag a Kbt. vonatkozó rendelkezéseinek megfelelően, az ott meghatározott feltételek fennállása esetén jogosultak, írásos formában.

1. **Vegyes rendelkezések**
   1. Szerződő Felek Szerződést érintő jognyilatkozat tételre jogosult képviselői:

Megrendelő részéről:

Név: Niedermüller Péter polgármester

telefon:06 1 462-3203 e-mail: [niedermuller.peter@erzsebetvaros.hu](mailto:niedermuller.peter@erzsebetvaros.hu)

Vállalkozó részéről:

név: Szalai Zsolt Attila ügyvezető

telefon: 06-20/823-7727, e-mail: perczak.viktoria@spar.hu

* 1. Szerződő Felek kijelentik, hogy minden a Szerződéssel, a Szerződés teljesítésével kapcsolatos jognyilatkozatot, beleértve a Szerződés módosítását is csak írásba foglaltan tekintik érvényesnek és hatályosnak.
  2. Szerződő Felek megállapodásának megfelelően az egymás közötti kapcsolattartás tekintetében kikötik, hogy azt akkor tekintik joghatályosnak, ha az egyik Szerződő Fél által a másik Szerződő Félnek küldött értesítés írásba foglaltan, a fentiekben meghatározott személyek általi aláírással ellátva kerül megküldésre és melynek átvételét a másik Szerződő Fél köteles írásban visszaigazolni.
  3. A fent megnevezett személyek adataiban bekövetkezett változásról Szerződő Felek haladéktalanul kötelesek egymást írásban tájékoztatni.
  4. Szerződő Felek a Szerződés teljesítése során kötelesek kölcsönösen együttműködni egymással, a Szerződést érintő bármely körülményről, így különösen a Szerződés módosítását igénylő, illetve a Szerződés teljesítését akadályozó, befolyásoló körülményekről kötelesek haladéktalanul tájékoztatni egymást. Az értesítés elmulasztásából eredő kárért az értesítést elmulasztó Szerződő Fél tartozik felelősséggel.
  5. Szerződő Feleknek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Szerződés teljesítése, annak értelmezése kapcsán felmerül.
  6. A Vállalkozó és a Megrendelő a másik fél előzetes írásos hozzájárulása nélkül a Szerződés kapcsán tudomására jutott információkat kizárólag a Szerződés teljesítésére használhatja fel.
  7. A Vállalkozó az államháztartásról szóló 2011. évi CXCV. törvény (Áht.) 41. § (6) bekezdésében foglalt rendelkezések ismeretében kijelenti, hogy az Áht. 1. § 4. pontjában hivatkozott, a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pont b) alpontja szerint átlátható szervezetnek minősül, így az Áht. 41. § (6) bekezdése alapján - és egyéb akadály hiányában - jogosult a jelen Szerződés megkötésére.

Szerződő Felek rögzítik, hogy a Vállalkozó - az átláthatósági feltétel ellenőrzéséhez szükséges, az Áht. 55. § b) pontja szerinti - adatait a Vállalkozó képviselője által a jelen Szerződés aláírását megelőzően kiállított, külön okiratba foglalt és a jelen Szerződéshez. mellékletként csatolt Átláthatósági Nyilatkozat (a továbbiakban: Nyilatkozat) tartalmazza.

A Vállalkozó a Szerződés aláírásával is tudomásul veszi, és kifejezetten hozzájárulását adja ahhoz, hogy a Megrendelő az Áht. 41. § (6) bekezdésében foglaltak szerint, az ott előírt átláthatósági feltétel teljesítésének ellenőrzése céljából, a jelen Szerződésből eredő követelések elévüléséig az Áht. 55. §-ban meghatározott adatokat kezelje.

A Vállalkozó tudomásul veszi, hogy képviselője az államháztartásról szóló törvény végrehajtásáról rendelkező 368/2011. (XII. 31.) Korm. rendelet 50. § (1a) bekezdése alapján köteles a jelen pontban hivatkozott, az Áht. 41. § (6) bekezdése alapján kiállított Nyilatkozatban foglalt bármely adat vagy tény változása esetén arról a Megrendelőt haladéktalanul, írásban tájékoztatni.

Amennyiben a Megrendelő a Szerződés megkötését követően tudomást szerez arról, hogy a Nyilatkozat valótlan adatokat tartalmaz, vagy a Vállalkozó képviselője a Nyilatkozatban foglalt adatok, tények változás-bejelentésére vonatkozó kötelezettségét elmulasztja, a Megrendelő a jelen Szerződést - a Vállalkozóhoz címzett írásbeli nyilatkozattal, a 368/2011. (XII. 31.) Korm. rendelet 50. § (1a) bekezdése alapján - azonnali hatállyal felmondja, illetve amennyiben a Szerződés alapján az Vállalkozó részéről a teljesítésre még nem került sor, a Megrendelő a jelen Szerződéstől - az Vállalkozóhoz címzett írásbeli nyilatkozattal, a 368/2011. (XII. 31.) Korm. rendelet 50. § (1a) bekezdése alapján - eláll.

* 1. Vállalkozó köteles aktívan közreműködni a Megrendelő az Önkormányzat által szükségesnek tartott, a hatályos jogszabályokban meghatározott ellenőrzési feladatok végzése során.
  2. Szerződő Felek között a Szerződéssel kapcsolatos mindennemű, jogot keletkeztető, illetve jogról lemondó nyilatkozat, továbbá a Szerződés teljesítését érintő bármiféle közlés, kérés, stb. csak írásban érvényes.
  3. A Szerződés módosítását, felmondását vagy a Szerződéstől való elállást tartalmazó jognyilatkozatokat a Szerződő Felek a Szerződés bevezető részében megjelölt székhely címére, a képviselőiknek címezve, postai úton vagy személyes kézbesítés útján, vagy hivatali kapun elektronikusan küldött küldeményként kell eljuttatni, és azok a másik féllel szemben a kézbesítés időpontjában hatályosulnak.

Halaszthatatlan esetben a nyilatkozat vagy közlés személyesen vagy telefonon is megtehető/közölhető, de a Szerződő Felek megállapodnak abban, hogy a Szerződés keretében egymással szóban vagy telefonon közölt nyilatkozataikat vagy értesítéseiket utólag - 2 (kettő) munkanapon belül - írásban is megerősítik.

* 1. Vállalkozó a Szerződés aláírásával tudomásul veszi Megrendelőnek a Szerződés főbb adataira vonatkozó, az információs önrendelkezési jogról és az információszabadságról szóló 2011. évi CXII. törvény 1. melléklet III. Gazdálkodási adatok 4. pontja szerinti, valamint a szerződés Kbt. 43. § (1) bekezdés b) pontja szerinti közzétételi kötelezettségét.
  2. Szerződő Felek rögzítik, hogy a Szerződésből származó jogviszonyukra a magyar jog szabályai az irányadók.
  3. A Szerződésben nem szabályozott kérdésekben a közbeszerzésekről szóló 2015. évi CXLIII. törvényt és a Polgári Törvénykönyvről szóló 2013. évi V. törvényt kell alkalmazni. Egyéb kérdésekben további vonatkozó jogszabályok rendelkezései, valamint az ajánlati felhívásban, a közbeszerzési dokumentációban és az Vállalkozó ajánlatában foglalt iratok az irányadóak.

A Szerződés 8 (nyolc) oldalból és 3 (három) mellékletből álló Szerződés 6 (hat), egymással szó szerint megegyező eredeti példányban készült, melyből 4 (négy) példány Megrendelőt, 2 (kettő) példány Vállalkozót illeti meg, és amelyet Szerződő Felek annak elolvasása és értelmezése után, mint szándékukkal és ügyleti akaratukkal mindenben megegyezőt jóváhagyólag írnak alá.

Budapest, 2024. december …

|  |  |
| --- | --- |
| …………………………………………….  Budapest Főváros VII. kerület  Erzsébetváros Önkormányzata  képviseli: Niedermüller Péter polgármester  Megrendelő | ……………………………………………….  SPAR Magyarország Kft.  képviseli:  Szalai Zsolt Attila ügyvezető  Vállalkozó |

Jogilag ellenőrizte: Pénzügyi ellenjegyző:

……………………………………… ………………………………….

Tóth János Nemes Erzsébet

jegyzőPénzügyi Iroda irodavezetője

**Mellékletek:**

1. *sz. melléklet: Vállalkozó átláthatósági nyilatkozata (Közbeszerzési eljárás dokumentációjában lévő minta kitöltésével)*
2. *sz. melléklet: Ajánlattevői nyilatkozat a Kbt. 138. § (3) bekezdés alapján*

*(a későbbiekben adott esetben alkalmazandó)*


1. *sz. melléklet: Vállalkozói nyilatkozat az alvállalkozók teljesítésről*


*(a későbbiekben adott esetben alkalmazandó)*


*1.sz. mellékelt*


**Vállalkozó átláthatósági nyilatkozata**


**(Közbeszerzési eljárás dokumentációjában lévő minta kitöltésével)**


****

****

****

****

****

****

*2. sz. melléklet*

**Ajánlattevői nyilatkozatminta**

**a Kbt. 138. § (3) bekezdés alapján**

**(ajánlattevő az eljárásban úgy nyilatkozott, hogy nem vesz igénybe alvállalkozót)**

Alulírott …. ügyvezető <*aláíró neve*>, mint az… <*cég neve*> cégjegyzésre jogosult képviselője **büntetőjogi felelősségem** tudatában nyilatkozom, hogy az általam képviselt ajánlattevő és az ajánlatkérő által az ***„Ajándékutalványok beszerzése VII. ker-i lakosoknak”*** tárgyban kötött szerződés teljesítése során az alábbi alvállalkozót kívánom bevonni a teljesítésbe:

|  |  |
| --- | --- |
| Név: |  |
| Székhely: |  |
| Cégjegyzékszám: |  |
| Adószám: |  |
| Kapcsolattartó (képviselő) neve: |  |
| Kapcsolattartó (képviselő) telefonszáma: |  |
| Kapcsolattartó (képviselő) e-mail címe: |  |
| Az alvállalkozó igénybevételének kezdő dátuma: |  |
| Az alvállalkozó által teljesített munkarész leírása: |  |

A jelen bejelentéssel együtt a Kbt. 138. § (3) bekezdése alapján

a) nyilatkozom

vagy[[1]](#footnote-1)

b) az érintett alvállalkozó nyilatkozatát csatolom[[2]](#footnote-2)

arra vonatkozóan, hogy az általam igénybe venni kívánt alvállalkozó **nem áll a megelőző közbeszerzési eljárásban előírt kizáró okok hatálya alatt**.

\_\_\_\_\_\_\_\_\_\_\_\_20\_\_. \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vállalkozó**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A Megrendelő tölti ki:**

A bejelentett alvállalkozó bevonását

□ engedélyezem

□ nem engedélyezem.

\_\_\_\_\_\_\_\_\_\_\_\_\_\_20\_\_. \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Megrendelő**

3*. sz. melléklet*

**Vállalkozói nyilatkozatminta az**

**alvállalkozók teljesítéséről**

**(ajánlattevő az eljárásban úgy nyilatkozott, hogy nem vesz igénybe alvállalkozót)**

Szerződés száma: ………………… …………… számú számla melléklete[[3]](#footnote-3)

Alulírott …. ügyvezető <*aláíró neve*>, mint **az …** <*cég neve*> cégjegyzésre jogosult képviselője **büntetőjogi felelősségem tudatában nyilatkozom**, hogy a fent hivatkozott számon nyilvántartott szerződés teljesítésében

* **nem** működött közre alvállalkozó,
* **alvállalkozói közreműködés történt**, amelyre tekintettel az egyes közreműködőket az alábbi díjazások illetik a szerződésben foglalt feltételek szerint:

|  |  |  |  |
| --- | --- | --- | --- |
| **Kivitelezési/**  **Teljesítési szakasz azonosítása** | **Alvállalkozó**  adatai | **a szerződés szerinti teljesítés ellenértéke** | |
| Nettó érték  (ÁFA nélküli) [HUF] | Bruttó érték  (ÁFA-val növelt) [HUF] |
|  | 1. Alvállalkozó megnevezése  -- cégjegyzékszáma, adószáma:  -- székhelye:  -- levelezési címe**\*\***:  fax száma, e-mail címe: |  |  |
|  | 2. Alvállalkozó megnevezése  -- cégjegyzékszáma, adószáma:  -- székhelye:  -- levelezési címe**\*\***:  fax száma, e-mail címe: |  |  |
| A számlázási szakasz összesen értéke: | |  |  |

*A fenti táblázat az alvállalkozók számára tekintettel alakítható/bővíthető*

*\* A Székhelytől eltérő levelezési cím megadása is kötelező, amennyiben az alvállalkozó a számlázással kapcsolatos hivatalos levelezéseit más címen folytatja.*

A jelen nyilatkozatomat a Kbt. 138. § (1) bekezdésére[[4]](#footnote-4) tekintettel teszem.

Kijelentem, hogy a szerződés teljesítésében részt Megrendelő alvállalkozóval esetlegesen felmerült vitámat vele közvetlenül rendezem, a Megrendelő felé pedig további követeléssel nem élek.

\_\_\_\_\_\_\_\_\_\_\_\_\_\_20\_\_. \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vállalkozó**

VÉGE

1. Az a) vagy a b) válasz aláhúzandó! [↑](#footnote-ref-1)
2. Ha az alvállalkozó nyilatkozik a kizáró okokról, akkor a jelen bejelentéshez mellékelten csatolni kell az alvállalkozó cégszerűen aláírt nyilatkozatát. [↑](#footnote-ref-2)
3. Jelen nyilatkozat egyrészt a teljesítésigazolás kiállításának feltétele, továbbá az Vállalkozó benyújtandó számlájának kötelező melléklete! [↑](#footnote-ref-3)
4. [↑](#footnote-ref-4)