|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 22 - ei rendkívüli**

**ülésére**

|  |  |
| --- | --- |
| **Tárgy:** | Javaslat az eljárást lezáró döntések meghozatalára az „Ajándékutalványok beszerzése VII. ker-i lakosoknak” tárgyában indított közbeszerzési eljárással kapcsolatban |

**Készítette:**

dr. Szász Eleonóra

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Név szerinti szavazás szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata mint Ajánlatkérő (továbbiakban Ajánlatkérő) közbeszerzési eljárást indított „Ajándékutalványok beszerzése VII. ker-i lakosoknak” tárgyban.

**A közbeszerzési eljárás típusa**: A közbeszerzésekről szóló 2015. évi CXLIII. törvény (a továbbiakban: Kbt.) Második rész szerinti, Uniós, nyílt eljárás típusú feltételes közbeszerzési eljárás

**A felhívás** (1. melléklet) **megjelenésének napja:** 2024. október 17.

**A megjelent felhívás száma:** TED 211/2024-656828-2024, KÉ-19388/2024

**Ajánlatok bontásának időpontja:** 2024. november 13. 9:00 óra (2. melléklet: bontási jegyzőkönyv)

**Az ajánlat értékelési szempontja:** Legjobb ár-érték arány [Kbt. 76. § (2) bek. c) pont]

**I./ Előzmények**

1./ A 2024.11.13. 09.00 óra órai ajánlattételi határidőig az alábbi két darab, azaz két ajánlat érkezett:

**1./ Ajánlattevő neve: B&B Best Solutions Tanácsadó és Szolgáltató Kft.**

Székhelye: 3565 Tiszalúc, Jókai utca 28.

Ajánlat értékelésre kerülő elemei:

|  |  |
| --- | --- |
| **Értékelési részszempont** | **Ajánlati elem:** |
| 1. Az összesen 240.000.000,- Ft névértékű ajándékutalványokkal kapcsolatos szolgáltatások nettó összdíja (HUF): | **350.000.000,- Ft** |
| 2. Elfogadó helyek száma Budapest VII. kerületében | **20 db** |

**2./ Ajánlattevő neve:** **SPAR Magyarország Kft.**

Székhelye: 2060 Bicske, SPAR út 1.

|  |  |
| --- | --- |
| **Értékelési részszempont** | **Ajánlati elem:** |
| 1. Az összesen 240.000.000,- Ft névértékű ajándékutalványokkal kapcsolatos szolgáltatások nettó összdíja (HUF): | **234.000.000,- Ft** |
| 2. Elfogadó helyek száma Budapest VII. kerületében | **6 db** |

**II./ Az ajánlatok bírálata és értékelése**

1./ Az Ajánlatkérő az eljárást megindító felhívás „VI.3.4) További információk” című pont 9) alpontjában rögzítette, hogy élni kíván a Kbt. 81.§ (5) bek.-ben foglalt lehetőségekkel.

*Kbt. 81. § (5) Az ajánlatkérő nyílt eljárásban a közbeszerzési dokumentumokban rendelkezhet úgy is, hogy az ajánlatok bírálatát – az egységes európai közbeszerzési dokumentumban foglalt nyilatkozat alapján – az ajánlatok értékelését követően végzi el.* ***Ebben az esetben csak az értékelési sorrendben legkedvezőbb*** *vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot. A 69. § rendelkezéseit megfelelően alkalmazni kell azzal, hogy a bírálat során ilyenkor is biztosítani kell, hogy az összegezésben megnevezett nyertes – és ha az összegezésben meg kívánja nevezni, a második legkedvezőbb ajánlatot tett – ajánlattevő ajánlatának érvényességét az eljárást lezáró döntést megelőzően az ajánlatkérő az ajánlattevő nyilatkozatát alátámasztó igazolások vizsgálatára is kiterjedően teljeskörűen elbírálja.*

A Bírálóbizottság a Kbt. 81.§ (5) bek. alapján az ajánlatokat értékelte a következők szerint:

|  |  |  |  |  |
| --- | --- | --- | --- | --- |
| **Értékelési részszempont** | **SPAR Magyarország Kft.** | | **B&B Best Solutions Kft.** | |
| Ajánlati elem: | Pontszám: | Ajánlati elem: | Pontszám: |
| 1. Az összesen 240.000.000,- Ft névértékű ajándékutalványokkal kapcsolatos szolgáltatások nettó összdíja (HUF).  SÚLYSZÁM: 80 | 234.000.000,- Ft | 800 | 350.000.000,- Ft | 608 |
| 2. Elfogadó helyek száma Budapest VII. kerületében  SÚLYSZÁM 20 | 6 db | 80 | 20 db | 200 |
| Összesen: |  | 880 |  | 808 |

A legjobb ár-érték arány szempontja alapján az értékelési sorrendben legkedvezőbb ajánlatot a **SPAR Magyarország Kft.** nyújtotta be.

Tekintettel arra, hogy a SPAR Magyarország Kft. egyrészt az ajándékutalványok névértékénél alacsonyabb összegű ajánlatot adott és az ezen üzletágban kialakult gyakorlat szerint a SPAR Magyarország Kft. egyáltalán nem számított fel kezelési költséget, ezért a SPAR Magyarország Kft. ajánlati ára nem minősül aránytalanul alacsonynak.

Az Ajánlatkérő 2024.11.13-án hiányok pótlására és a Kbt. 69. §-a szerinti igazolások benyújtására hívta fel az ajánlattevőt, aki határidő előtt benyújtotta hiánypótlási és Kbt. 69. §-a szerinti igazolási dokumentációját.

Ezt követően a Bírálóbizottság elvégezte a SPAR Magyarország Kereskedelmi Kft. ajánlattevő ajánlatának és hiánypótlási dokumentációjának, valamint a Kbt. 69. §-a szerinti igazolási dokumentációjának bírálatát és megállapította, hogy az ajánlat megfelelő és az ajánlattevő megfelelően benyújtotta a Kbt. 69. § szerinti igazolásait.

**A Bírálóbizottság az ajánlat, a hiánypótlásra benyújtott dokumentumok, a Kbt. 69. §-a szerinti igazolások és az Internetes adatbázisok lekérdezése alapján megállapította, hogy a SPAR Magyarország Kft. ajánlattevő ajánlata érvényes és az ajánlattevő az előírt alkalmassági követelmények teljesítésére tekintettel alkalmas a szerződés teljesítésére.**

Az Ajánlatkérő a fent hivatkozott jogszabályhely alapján a másik ajánlat bírálatát nem végezte el.

**III./ Az eljárás eredményességének vizsgálata**

A Bírálóbizottság rögzíti, hogy tekintettel arra, hogy a SPAR Magyarország Kft. egyrészt az ajándékutalványok névértékénél alacsonyabb összegű ajánlatot adott, másrészt egyáltalán nem számított fel kezelési költséget, ezért megállapítható, hogy az Ajánlatkérő rendelkezésére álló anyagi fedezet elegendő a szerződés SPAR Magyarország Kft-vel való megkötéséhez, így az eljárás eredményessé nyilvánítható.

**IV./ A Bírálóbizottság javaslatai az eljárás eredményére**

A Bírálóbizottság javasolja a Döntéshozónak, hogy

aSPAR Magyarország Kft. ajánlattevő ajánlatának érvényességét, valamint az ajánlattevő szerződés teljesítésére való alkalmasságát állapítsa meg;

az eljárást nyilvánítsa eredményessé;

az eljárás nyertesének a legjobb ár-érték arányt megjelenítő ajánlatot tevő aSPAR Magyarország Kereskedelmi Kft. ajánlattevőt nyilvánítsa a **nettó 234.000.000,- Ft** összegű ajánlatával.

A Pénzügyi és Kerületfejlesztési Bizottság döntési jogkörét Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata (a továbbiakban: Szabályzat) 1. számú melléklete (Felelősségi rend), valamint a Szabályzat V. Fejezet. 5.3 pontja alapozza meg.

*A közbeszerzésekről szóló 2015. évi CXLIII. törvény (a továbbiakban: Kbt.) 27. § (5) bekezdése értelmében az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.*

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (XI. 22.) határozata az „Ajándékutalványok beszerzése VII. ker-i lakosoknak” tárgyú közbeszerzési eljárás során a SPAR Magyarország Kft. ajánlata érvényessége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottság ajánlat érvényessége, érvénytelensége tárgyában tett javaslatát elfogadja, és az „Ajándékutalványok beszerzése VII. ker-i lakosoknak” tárgyú közbeszerzési eljárás során a **SPAR Magyarország Kereskedelmi Korlátolt Felelősségű Társaság** (székhelye: 2060 Bicske, SPAR út 1.) **ajánlatát** **érvényessé nyilvánítja.**

Felelős: Niedermüller Péter polgármester

Határidő: 2024. november 22.

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (XI. 22.) határozata az „Ajándékutalványok beszerzése VII. ker-i lakosoknak” tárgyú közbeszerzési eljárás eredményességének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottságnak az eljárás eredményessége tárgyában tett javaslatát elfogadja, és az **„Ajándékutalványok beszerzése VII. ker-i lakosoknak” tárgyú közbeszerzési eljárást eredményessé nyilvánítja**.

Felelős: Niedermüller Péter polgármester

Határidő: 2024. november 22.

**III.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (XI. 22.) határozata az „Ajándékutalványok beszerzése VII. ker-i lakosoknak” tárgyú közbeszerzési eljárás tekintetében a közbeszerzési eljárás nyertesének megállapítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Bírálóbizottságnak az eljárás nyertese tárgyában tett javaslatát elfogadja, és az „Ajándékutalványok beszerzése VII. ker-i lakosoknak” tárgyú közbeszerzési eljárás **nyertesévé a** **SPAR Magyarország Kereskedelmi Korlátolt Felelősségű Társaság**  (2060 Bicske, SPAR út 1.; adószám: 10485824-2-07)  **ajánlattevőt nyilvánítja a nettó 234.000.000,-Ft összegű ajánlatával.**

Felelős: Niedermüller Péter polgármester

Határidő: 2024. november 22.

**IV.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (XI. 22.) határozata az „Ajándékutalványok beszerzése VII. ker-i lakosoknak” tárgyú közbeszerzési eljárásra vonatkozó szerződés végleges szövege tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az **„**Ajándékutalványok beszerzése VII. ker-i lakosoknak**”** tárgyú közbeszerzési eljárásra vonatkozó, a jelen határozat mellékletét képező **szerződés végleges szövegét elfogadja.**

Felelős: Niedermüller Péter polgármester

Határidő: 2024. november 22.

Budapest, 2024. november 19.

Batóné dr. Mácsai Gyöngyvér

Jegyzői Iroda vezetője

**Mellékletek:**

**Az előterjesztés mellékletei:**

1. melléklet: ajánlati felhívás
2. melléklet: bontási jegyzőkönyv
3. melléklet: felolvasólap
4. melléklet: Bírálóbizottsági ülés jegyzőkönyve – ajánlatok előzetes értékelése és bírálata
5. melléklet: hiánypótlási felhívás és a SPAR Magyarország Kft. által hiánypótlásként benyújtott dokumentumok felsorolása
6. melléklet: Bírálóbizottság 2022. 11. 19-ei ülésének jegyzőkönyve

**A határozati javaslat melléklete:**

szerződés végleges szövege